Guðmunda Ólafsdóttir, Formaður setur fundinn kl: 21:15 og stingur uppá Guðmundi Jónassyni sem fundarstjóra og Tómasi Karli Guðsteinssyni sem fundarritara og Steinunni E. Þorsteinssdóttur yfir kjörbréfanefndinni.

Guðmundur Jónasson fundarstjóri tekur til starfa og les upp breytingartillögu á dagskrá fundar, þar sem einstaklingar sem á honum sitja þurfi að fara fyrr af fundinum en þurfi að vera viðstaddir afgreiðslu ákveðinna mála sem eru seint á dagskránni.

Guðmunda Ólafsdóttir árskýrslu frjálsíþróttaráðs.

Engilbert Olgeirsson les upp reikninga.

* + Dreifir rekstrarreikningi ársins 2012 þar sem hann var ekki samþykktur á síðasta aðalfundir – Helgi Haraldsson var skoðunarmaður reikninga.
  + Gerir grein fyrir því hvernig staðið var að reikningsuppgjörinu.
    - Engilbert tók yfir reikningamál frá Steinunni gjaldkera ráðsins.
  + Engilbert greinir frá því að hann sé búinn að kafa ofan í lánadróttna ráðsins og talar um að ráðið sé í skuld við 2 aðila. Annarsvegar Steinunni og hinsvegar Frjálsíþróttasambandið.
  + Engilbert talar um að hann og Helgi H. hafi fundið reikninga sem ekki voru í bókhaldi ráðsins, en unnið sé að því að koma því á hreint.
  + Gerir grein fyrir skuldunautm, sem eru félög innan ráðsins og tvö félög utan ráðsins.
* Fundarstjóri gefur orðið laust um reikninga og skýrslu stjórnar
  + Helgi Haraldsson biður um orðið
    - Talar um að innheimta ætti að fara í gegnum greiðsluþjónustu svo reikningar dagi ekki uppi.
    - Talar um húsaleigu, hvað varðar mótakostnað og það að iðkendur verði að vera tilbúnir að borga fyrir aðstöðuna sem óskað er eftir.
    - Talar um að skuldastaða ráðsins fari batnandi og það sé jákvætt.
  + Engilbert Olgeirsson
    - Ræðir um lottóið
    - Talar um að einstaklingar hafi ánefnað tímum sínum til ráðsins, tekur sérstaklega fram Örn Guðnason sem gaf mikinn tíma til ráðsins.
    - Ræðir eftirfarandi:
      * Jákvætt að hafa unnið frjálsíþróttakeppnina á Landsmótinu.
      * Segist vinna að metaskrá fyrir öldunga
* Guðmundur tilkynnir næsta lið sem er “tillögur lagðar fram”
  + Guðmunda Ólafsdóttir les upp tillögur
    - Ath tillögur um keppnisgr.
  + Benóný Jónsson les upp eftirfarandi tillögu:
* **Tillaga lögð fram á aðalfundi frjálsíþróttaráðs HSK, 30. apríl 2014**
* **um sameiginlegan meistaraflokk HSK í frjálsum:**
* Aðalfundur frjálsíþróttaráðs samþykkir að stefna að sameiningu meistaraflokka aðildarfélaga frjálsíþróttaráðs HSK. Meistaraflokkurinn stefni að keppni í Íslandsmótum, Bikarkeppni FRÍ, Landsmóti UMFÍ og e.t.v. öðrum íþróttaviðburðum undir nafni HSK. Unnið verði eftir neðangreindri stefnumótun Meistaraflokksnefndar ráðsins, sem hún skilaði af sér í janúar 2014.
* **Leiðir:**
* Aðildarfélög ráðsins skrifa undir sérstakan aðildarsamning til þriggja ára.
* Aðildarsamningur er milli félaga og frjálsíþróttaráðs HSK.
* Gerður verði samningur milli frjálsíþróttaráðs HSK og frjálsíþróttadeildar UMFS, þar sem UMFS verði framkvæmdaraðili og starfræki meistaraflokkinn eins og hann væri hluti af félaginu.
* Meistaraflokkurinn verði með sér fjárhag innan frjálsíþróttadeildar UMFS.
* Með aðildarsamningi félaga skuldbinda þau sig til að standa skil á æfingagjöldum iðkenda til frjálsíþróttadeildar UMFS. Æfingagjöld verða ákveðin af UMFS og samþykkt af stjórn frjálsíþróttaráðs HSK.
* Aðildarfélög greiða iðkendagjöldin svo lengi sem iðkandinn er félagsmaður þess.
* Frjálsíþróttaráð HSK greiðir stofnframlag til fjárhags meistaraflokksins að upphæð kr. 500.000- og skal það greitt við stofnun hans.
* Frjálsíþróttaráð HSK greiðir sérstakt árlegt fjárframlag til fjárhags meistaraflokksins með gjalddaga 10. janúar ár hvert meðan samstarf varir. Upphæð árgjalds skal vera óbreytt í þrjú ár kr. 500.000-
* **Stefnumótun**

**A. Tilgangur og hlutverk**

* **A1. Hlutverk skv. lögum og reglum:**
* Frjálsíþróttaráð HSK er samtök aðildarfélaga innan HSK eða deilda þeirra sem hafa keppendur í frjálsíþróttum innan sinna raða.
* Ráðið starfar innan HSK og samkvæmt lögum ÍSÍ og FRÍ.
* **A2. Samfélagslegt hlutverk:**
* Hlutverk frjálsíþróttaráðs HSK er að vinna að vexti og viðgangi frjálsíþrótta á svæði HSK og vera samstarfsvettvangur aðildarfélaga HSK í frjálsíþróttum.
* **A3. Grunngildi/tilgangur:**
* Skapa iðkendum frjálsíþrótta á Suðurlandi sem besta aðstöðu og tækifæri til þjálfunar og keppni með því að :
* a. bjóða upp á aðstöðu til æfinga eins og best gerist hér á landi.
* b. bjóða upp á metnaðarfulla þjálfun eins og best gerist.
* c. bjóða upp á bestu aðstöðu og tækifæri til keppni.
* Stuðla að áframhaldandi vexti og framþróun frjálsíþrótta á Suðurlandi þannig að ungir iðkendur sjái framtíð hjá liðinu.
* **B. Staða í dag**
* Mikið af efnilegum krökkum í aldursflokkum 14 ára og yngri.
* Margir góðir frjálsíþróttakrakkar í aldurshópnum 15-18 ára.
* Fámennur meistarahópur. Fáir einstaklingar á landsmælikvarða.
* Vantar skýra framtíðarsýn greinarinnar á Suðurlandi.
* Vantar skýra afreksstefnu (kröfur til iðkenda og hvað iðkendur fá fyrir að leggja sig fram eða fylgja ákveðnum iðkendasamningum)
* Veikur fjárhagslegur grunnur sem þarf að styrkja.
* Góð utanhússaðstaða á Selfossi, í Þorlákshöfn og á Laugarvatni.
* Mun lakari aðstaða án hlaupabrauta annars staðar.
* Engin sérhæfð innanhússaðstaða á Suðurlandi.
* Vantar fleiri vel menntaða þjálfara.
* **C. Sameiginleg markmið**
* **C1. Gera sambandssvæði HSK að einu af bestu frjálsíþróttasvæðum landsins.**
* Að bjóða upp á bestu þjálfun og aðstöðu sem völ er á.
* Að keppnislið HSK séu ávallt á meðal þeirra bestu.
* **C2. Að af svæðinu komi frjálsíþróttafólk sem sé á meðal þeirra bestu á landinu**
* Að af svæðinu komi frjálsíþróttafólk sem komist í landslið Íslands.
* Að vera með bestu yngri flokka landsins.
* **D. Hugmyndir að framtíðaruppbyggingu**
* **D1. Stofna sameiginlegan meistarahóp fyrir alla iðkendur innan HSK**
* Iðkendum frá öllum félögum og deildum af HSK-svæðinu verði boðið að vera í þessum hópi.
* Meistarahópurinn verði fyrir 14/15 ára og eldri.
* Allir iðkendur í meistarahópnum æfi og keppi í sama liði undir sama nafni.
* Markmið sé að auka iðkendafjölda um 25% á ári fyrstu þrjú árin frá janúar 2014.
* Stefnt skal að því að vinna Bikarkeppni FRÍ 2017.
* **D2. Efla og samhæfa þjálfun yngri iðkenda hjá aðildarfélögunum**
* Iðkendur 14 ára og yngri æfi með sínum félögum og keppi undir nafni þeirra á HSK-mótum.
* Iðkendur 14 ára og yngri keppi í liðakeppni undir merkjum HSK á Íslandsmótum og í bikarkeppni FRÍ.
* Víðtækt samstarf þjálfara yngri flokka á svæðinu þar sem séu skýr markmið og virk samskipti á milli félaga.
* Sameiginlegar æfingar keppnisliðs HSK.
* **E. Meistarahópur – Nánari drög að hugmyndum:**
* **Fjármál:**
* Meistarahópurinn verði með sér fjárhag.
* Iðkendur eða félög iðkenda taka þátt í kostnaði a.m.k. til að byrja með.
* Stofnuð verði sérstök styrktarnefnd með fulltrúa iðkenda til að afla meistarahópnum fjár.
* Hugmyndin er að styrktarnefndin nái með tímanum að afla fjár til að dekka alveg starf meistarahópsins.
* Sofnuð verði sérstök foreldranefnd til að sjá um ýmis störf tengd viðburðum og öðrum verkefnum.
* **Samningar við iðkendur:**
* Gerðir verði sérstakir samningar við iðkendur þar sem m.a. séu settar fram kröfur sem iðkendur verða að uppfylla og talin upp fríðindi sem þeir njóta.
* Samningar séu þrepaskiptir. Um leið og kröfur aukast, aukast fríðindi.
* Boðið verði upp á sérhæfða þjálfun og prógröm, sérgreinaþjálfun, aðgang að sjúkraþjálfara, fræðslu o.fl., séu samningar uppfylltir.
* Samningar skulu m.a. byggjast á markmiðum, ástundun, banni við notkun vímuefna o.fl.
* Áminningar eða viðurlög skulu vera ef einstaklingar brjóta ákvæði samnings.
* Samningar skulu endurnýjaðir í byrjun september og byrjun janúar m.a. með tilliti til þrepaskiptinga. Samning skal einnig vera hægt að gera hvenær sem er yfir árið.
* Markmið og samningar skulu endurnýjaðir a.m.k. einu sinni á ári.
* **Samningar við þjálfara:**
* Gerðir verði sérstakir samningar við þjálfara.
* Lögð verði áhersla á að auka menntun þjálfara.
* Áhersla á samstarf og samvinnu þjálfara á sambandssvæði HSK.
* Sem víðtækust tenging við yngri flokka þjálfun félaganna innan HSK.
* **Utanumhald:**
* Stefnumótunarhópur HSK telur það sterkast fyrir frjálsíþróttafólk innan HSK að frjálsíþróttadeild Umf. Selfoss verði falin umsjón og utanumhald um meistarahópinn.
* Aðstaða til æfinga og keppni er mjög góð á Selfossi.
* Flestir iðkendur í meistarahópi hafa komið úr röðum Umf. Selfoss.
* Margir öflugir þjálfarar eru starfandi innan Umf. Selfoss eða búa á Selfossi.
* Selfoss verði miðstöð meistarahópsins.
* Lögð verði áhersla á að þjálfarar meistarahópsins styðji við þjálfara yngri flokka hjá félögunum og komi með jöfnu millibili á æfingar hjá þeim.
* Fundarstjóri kynnir lið 4.: Álit Kjörbréfanefndar
  + Steinunn tekur til máls og les upp fulltrúa skráða á kjörbréfum.
    - Umf Vaka
      * Tómas Karl Guðsteinsson
      * Fanney Ólafssdóttir
    - Umf. Selfoss
      * Helgi S. Haraldsson
      * Sigurður Á. Pétursson
      * Gissur Jónsson
      * Þuríður Ingvarsdóttir
      * Sólveig Guðjónsdóttir
    - Umf. Þór
      * Silja Dögg Jensdóttir
      * Steinunn E. Þorsteinsdóttir
    - Umf. Laugdæla
      * Lára Hreinsdóttir
      * Erlingur Jóhannsson
    - Íf. Garpur
      * Jón Ágúst Reynisson
    - Umf. Skeiðamanna
      * Ingvar Garðarsson
    - Samhygð
      * Markús Ívarsson
    - Umf. Hekla
      * Guðmundur Jónasson
    - Umf. Dímon
      * Benóný Jónsson
  + Álit kjörbréfanefndar borið undir atkvæði – Samþykkt samhljóða

Fundar stjóri kynnir lið 6. Afgreiðsla reikninga

* + Fundarstjóri ber reikninga fyrir árið 2012 undir atkvæði
    - Reikningar samþykktir samhljóða
  + Ber reikninga fyrir árið 2013 undir atkvæði
    - Reikningar samþykktir samhljóða
* Liður 7. Kaffihlé – 5 mín
* Liður 8. Umræða og afgreiðsla tillagna.
  + Benóný biður um orðið.
    - Skilar kveðju frá Ólafi Guðmundssyni sem er fjarverandi
    - Fylgir eftir stefnumótunarar-tillögunni og ræðir um að ef tillagan verði samþykkt verði farið út í samningaviðræður við Umf. Selfoss. Benóný gerir grein fyrir því að það sé vilji ráðsins að félagið keppi sem “Meistaraflokkur HSK”.
    - Silja Dögg Jensdóttir spyr um markmiðið með þessu?
      * Benóný svarar að þetta sé til þess að efla starfið og þetta verði til þess að forðast liðhlaup.
  + Fundastjóri gefur orðið laust – Helgi H. biður um orðið
    - Helgi talar um að málið sé það stórt ekki sé hægt að klára það hér. Hann leggur til að tillagan verði send til ungmennafélaga svo þau geti tekið afstöðu til hennar, áður en hægt sé að ákveða eitthvað.
    - Talar um að um að Selfoss sé tilbúið að taka við einstaklingum svo framarlega sem þeir borgi æfingagjöld
      * Segir þetta snúast um íþróttamanninn ekki hvaða félag hann keppir fyrir, eða hvort hann skipti um félag.
  + Orðið gefið laust – Benóný biður um orðið
    - Talar um að tillagan sé ráðgefandi fyrir framtíðina, einskonar stefnumótunartillaga.
    - Ræðir um að verði tillagan samþykkt og samningar náist við Selfoss komi þetta til með að auka fjármagn til Umf. Selfoss og stækki iðkendahópinn.
  + Orðið gefið laust - Erlingur Jóhannsson biður um orðið
    - Segir tillögurnar góðar
    - Talar um brottfall og telur ástæðuna að ekki sé haldið nógu vel utan um meistaraflokksstarf.
    - Tekur undir með Helga að þetta eigi fyrst og fremst að snúast um íþróttamanninn en ekki félagið sem hann keppir fyrir.
  + Orðið er laust – Fanney Ólafsdóttir
    - Spyr út í upphæðir sem áætlaðar í tillögunni og hvaða grunnur sé fyrir þeim?
      * Spyr hvort að tillagan væri betri ef tölurnar væru fjarlægðar.
  + Benóný svarar Fanneyju
    - Talar um að tölurnar hafi grunn
      * Árgjaldið er í samfloti við lottótekjur ráðsins, þannig þær lottótekjur færu til meistaraflokksins
  + Fundarstjóri gefur orðið laust.
    - Helgi Haraldsson mælir úr sæti – hverju sé raunverulega stefnt að? Og það það sé öruggt að ekki sé verið að taka einhverja lokaákvörðun sem skuldbindur félög.
    - Benóný svarar og talar um að tillagan gangi út á það að reyna ná framför.
    - Engilbert leggur til að þetta verði nefnt stefnulýsing.
    - Umræða skapast – menn mæla úr sætum
  + Fundarstjóri ber tillöguna undir atkvæði:
    - Sameiginlegur meistaraflokkur - tillagan samþykkt samhljóða.
  + Fundarstjóri ber tillögu um breytingu á mótsgreinum undir atkvæði.
    - Tillagan samþykkt
  + Fundarstjóri gefur orðið laust um verkefnisstjóratillöguna:
    - Þuríður biður um orðið
      * Talar um að hún vilji geta komið að því að velja keppendahóp á mót. Veltir fyrir sér að hvort þjálfarar ættu ekki að fá laun frá ráðinu fyrir að mæta á mót.
        + Sumir þjálfarar fá greitt frá félaginu sínu en aðrir ekki.
      * Talar um að þetta sé stór upphæð fyrir ráðið og spyr hvort að það sé æskilegra að borga verkefnisstjóra fyrir hvert mót fyrir sig.
    - Fanney biður um orðið
      * Tekur undir með Þuríði.
      * Vekur athygli á starfsamningi sem Umf. Vaka gerir við þjálfara þar sem gert er grein fyrir skyldum hans
    - Helgi H. biður um orðið
      * Ræðir um að þetta þurfi ekki að vera stórar upphæðir til t.d. þjálfara, en að þeir sem taki að sér að vinna á mótum fái einhverja umbun fyrir.
    - Benóný biður um orðið.
      * Tilkynnir að tillagan verði dregin til baka og farið verði yfir tillöguna og hún útfærð.
    - Umræða úr sætum um að gerð verði gjaldskrá fyrir mótin, og umsjónarmönnum borgað eftir henni.
  + Fundarstjóri opnar fyrir umræður um iðkendagjöld
    - Tillaga um iðkendagjöld borin undir atkvæði
      * Tillagan samþykkt samhljóða
* 9. liður stjórnarkjör
  + Guðmunda tilkynnir að Steinunn ætli að hætta í stjórninni sem og Inger.
  + Stungið uppá Jóni Ágústi nýjann inn í stjórn – klappað fyrir því
  + Helgi H. endurkjörinn endurskoðandi og Markús Ívarsson til vara.
* 10. liður – önnur mál
  + Jónas Egilsson biður um orðið
    - Segir alltaf jafn gaman og fróðlegt að mæta á þessa fundi.
    - Starfið á svæðinu er gott og er mikil undirstaða fyrir frjálsar í landinu, beint og óbeint.
    - Talar um að þótt að HSK hafi orðið fyrir blóðtöku síðustu áramót, hvað varðar það að missa keppendur, að þá komi maður í manns stað.
    - Vill vekja umræðu um eftirfarandi mál:
      * Tímatökutæki
        + Talar um að þau séu góð fjárfesting.
      * Happdrætti
        + Talar um að það hafi gengið hægar og sumstaðar verr en búsist/ætlast hafi verið til.
    - Ræðir um nýja mótaforritið, þ.e. það verður einfaldara og hraðvirkara. Forritið verður kynnt fyrir sambandsaðilum von bráðar.
    - Þakkar góðann fund
  + Helgi H. – úr sæti
    - Ræðir um bankastarfsemina
      * Spyr út í hvort félög sem eigi ógreidd gjöld til FRÍ fái ekki keppnisrétt, þ.e. hvort FRÍ hafi hugleitta að synja þeim um keppnisrétt.
  + Þuríður biður um orðið
    - Talar um keppnisbúninga, er ósátt með að keppendur séu ekki í keppnisbúningum.
    - Leggur til að það yrðu keppnisbúningar/bolir, ódýrir, sem yrðu lágmarkskrafa fyrir keppendur.
  + Helgi H. biður um orðið.
    - Tekur undir með Þuríði.
    - Ræðir um að það sé lágmarkskrafa að vera í keppnisbúningum og finnst að það annað ætti ekki að viðgangast, talar um að þetta viðgangist ekki í öðrum íþróttagreinum, t.d fótbolta og körfubolta.
  + Guðmundur (fundarstjóri)
    - Ræðir um þessa yfirferð á fjárhag deildarinnar

Segir það stinga sig “að stór hluti deildarinnar sé rekinn á debetkorti Steinunnar”

Finnst það ætti að ætti að vera debetkort fyrir ráðið.

* Guðmundur slítur fundir, sökum fjarveru Guðmundu kl 22:32 að staðartíma.